CELEX: 32015R0375
Language: hr
Date: 2015-03-06 00:00:00
Title: Provedbena uredba Vijeća (EU) 2015/375 od 6. ožujka 2015. o provedbi Uredbe (EU) br. 36/2012 o mjerama ograničavanja s obzirom na stanje u Siriji

7.3.2015   
            
            
               HR
            
            
               Službeni list Europske unije
            
            
               L 64/10
            
         PROVEDBENA UREDBA VIJEĆA (EU) 2015/375
   od 6. ožujka 2015.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   budući da:
   
               (1)
            
            
               Vijeće je 18. siječnja 2012. donijelo Uredbu (EU) br. 36/2012.
            
         
               (2)
            
            
               Imajući u vidu težinu situacije, na popis fizičkih i pravnih osoba, subjekata ili tijela koji podliježu mjerama ograničavanja iz Priloga II. Uredbi (EU) br. 36/2012 trebalo bi dodati sedam osoba i šest subjekata.
            
         
               (3)
            
            
               Prilog II. Uredbi (EU) br. 36/2012 trebalo bi izmijeniti na odgovarajući način,
            
         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. ožujka 2015.
      
         
            Za Vijeće
         
         
            Predsjednik
         
         K. GERHARDS
      
   
   
      (1)  SL L 16, 19.1.2012., str. 1.
   
   
      PRILOG
      Na popis fizičkih i pravnih osoba, subjekata ili tijela naveden u odjeljcima A i B Priloga II. Uredbi (EU) br. 36/2012 dodaju se sljedeće osobe i subjekti:
      A.   Osobe
      
                   
               
               
                  Ime i prezime
               
               
                  Podaci o identitetu
               
               
                  Razlozi
               
               
                  Datum uvrštavanja na popis
               
            
                  199.
               
               
                  Bayan Bitar
                  (također poznat kao Dr Bayan Al-Bitar)
               
               
                  Adresa: P.O. Box 11037 Damask, Sirija
               
               
                  Glavni direktor organizacije Organisation for Technological Industries (OTI) i poduzeća Syrian Company for InformationTechnology (SCIT), društava kćeri sirijskog Ministarstva obrane koje je Vijeće uvrstilo na popis.
                  OTI pomaže u proizvodnji kemijskog oružja za sirijski režim.
                  Kao glavni direktor OTI-a i SCIT-a Bayan Bitar pruža podršku sirijskom režimu. S obzirom na svoju ulogu u proizvodnji kemijskog oružja, također dijeli odgovornost za nasilnu represiju nad sirijskim stanovništvom.
                  Zbog svojeg vodećeg položaja u tim subjektima također je povezan sa subjektima OTI i SCIT koji su uvršteni na popis.
               
               
                  7.3.2015.
               
            
                  200.
               
               
                  Brigadni general Ghassan Abbas
               
               
                  
                              Adresa: CERS, Centre d'Etude et de Recherche Scientifique;
                           
                        
                              (također poznato kao SSRC, Scientific Studies and Research Center; Centre de Recherche de Kaboun Barzeh Street, PO Box 4470, Damask)
                           
                        
               
                  Upravitelj podružnice organizacije Syrian Scientific Studies and Research Centre (SSRC/CERS), koja je uvrštena na popis, blizu mjesta Jumraya/Jmraiya.
                  Sudjelovao je u širenju kemijskog oružja te organizaciji napadâ kemijskim oružjem, između ostalog u Ghouti u kolovozu 2013. On stoga dijeli odgovornost za nasilnu represiju nad sirijskim stanovništvom.
                  Kao upravitelj podružnice organizacije SSRC/CERS blizu mjesta Jumraya/Jmraiya Ghassan Abbas pruža potporu sirijskom režimu.
                  Zbog svojeg vodećeg položaja u organizaciji SSRC također je povezan sa subjektom SSRC koji je uvršten na popis.
               
               
                  7.3.2015.
               
            
                  201.
               
               
                  Wael Abdulkarim
                  (također poznat kao Wael Al Karim)
               
               
                  Adresa: Pangates International Corp Ltd, PO Box Sharjah Airport International Free Zone, Ujedinjeni Arapski Emirati
                  Al Karim for Trade and Industry, PO Box 111, 5797 Damask Sirija
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, UAE
               
               
                  Glavni direktor poduzeća Pangates International Corp Ltd, subjekta uvrštenog na popis, koje djeluje kao posrednik u opskrbi sirijskog režima naftom.
                  Kao glavni direktor poduzeća Pangrates, Wael Abdulkarim pruža podršku sirijskom režimu te ostvaruje korist od njega. Također ima vodeći položaj u subjektu Al Karim Group koji je uvršten na popis, a matično je društvo poduzeća Pangates.
                  Zahvaljujući svojem vodećem položaju u poduzećima Pangates i Al Karim Group također je povezan s tim subjektima uvrštenima na popis.
               
               
                  7.3.2015.
               
            
                  202.
               
               
                  Ahmad Barqawi
                  (također poznat kao Ahmed Barqawi)
               
               
                  Adresa: Pangates International Corp Ltd, PO Box Sharjah Airport International Free Zone, Ujedinjeni Arapski Emirati. Al Karim for Trade and Industry, PO Box 111, 5797 Damask Sirija
                  Morgan Additives Office No 2206, 22nd Floor, Jafza View 19, Besides Jafza View 18, Sheikh Zayed Road, Jebel Ali Free Zone Authority Dubai, UAE
               
               
                  Glavni direktor poduzeća Pangates International Corp Ltd, koje djeluje kao posrednik u opskrbi sirijskog režima naftom, i direktor poduzeća Al Karim Group. I poduzeće Pangates International i poduzeće Al Karim Group Vijeće je uvrstilo na popis.
                  Kao glavni direktor poduzeća Pangates i kao direktor matičnog društva poduzeća Pangates, Al Karim Group, Ahmad Barqawi pruža podršku sirijskom režimu te ostvaruje korist od njega. Zbog svojeg vodećeg položaja u poduzećima Pangates i Al Karim Group također je povezan sa subjektima Pangates International i Al Karim Group koji su uvršteni na popis.
               
               
                  7.3.2015.
               
            
                  203.
               
               
                  George Haswani
                  (također poznat kao Heswani; Hasawani; Al Hasawani)
               
               
                  Adresa: Provincija Damask, Yabroud, Al Jalaa St, Sirija
               
               
                  Istaknuti sirijski poslovni čovjek, suvlasnik poduzeća HESCO Engineering and Construction Company, važnog inženjerskog i građevinskog poduzeća u Siriji. Blisko je povezan sa sirijskim režimom.
                  George Haswani pruža podršku sirijskom režimu te ostvaruje korist od njega svojom ulogom posrednika u poslovima putem kojih sirijski režim kupuje naftu od organizacije ISIL.
                  Također ostvaruje korist od režima putem povoljnog tretmana, između ostalog dodjelom ugovora (kao podizvođaču) s poduzećem Stroytransgaz, velikom ruskom naftnom kompanijom.
               
               
                  7.3.2015.
               
            
                  204.
               
               
                  Emad Hamsho
                  (također poznat kao Imad Hmisho; Hamchu; Hamcho; Hamisho; Hmeisho; Hemasho)
               
               
                  
                              Hamsho Building
                           
                        
                              31 Baghdad Street
                           
                        
                              Damask,
                           
                        
                              Sirija
                           
                        
               
                  Zaposlen na visokom upravljačkom položaju u poduzeću Hamsho Trading.
                  Svojim visokim položajem u poduzeću Hamsho Trading, društvu kćeri poduzeća Hamsho International koje je Vijeće uvrstilo na popis, pruža podršku sirijskom režimu. Također je povezan sa subjektom Hamsho International koji je uvršten na popis.
                  Emad Hamsho financira paravojne postrojbe Shabiha, koje zauzvrat prikupljaju čelik s područja koje su uništile vojne snage sirijskog režima i paravojne postrojbe te ga tope u lokalnim sirijskim tvornicama čelika (Hmisho Steel). Također je potpredsjednik Sirijskog vijeća za željezo i čelik (Syrian Council of Iron and Steel) zajedno s poslovnim ljudima odanima režimu koji su uvršteni na popis, poput Aymana Jabera. Također je suradnik Bashara Al-Assada.
               
               
                  7.3.2015.
               
            
                  205.
               
               
                  Samir Hamsho
                  (također poznat kao Samer; Sameer; Hmisho; Hamchu; Hamcho; Hamisho; Hmeisho; Hemasho)
               
               
                  
                              Hamsho Building
                           
                        
                              31 Baghdad Street
                           
                        
                              Damask,
                           
                        
                              Sirija
                           
                        
               
                  Samir Hamsho je poznati sirijski poslovni čovjek koji pruža podršku režimu i ostvaruje korist od njega. Vlasnik je i predsjednik poduzećâ Al Buroj i Syria Steel/Hamsho Steel, društava kćeri poduzeća Hamsho Trading, društva kćeri poduzeća Hamsho International koje je Vijeće uvrstilo na popis.
                  Ministar industrije imenovao ga je u ožujku 2014. u gospodarsku komoru grada Homsa.
                  Stoga pruža podršku sirijskom režimu i ostvaruje korist od svojih veza s režimom.
                  Također je povezan sa subjektima Hamsho International, Syria Steel SA i Al Buroj Trading koji su uvršteni na popis.
               
               
                  7.3.2015.
               
            B.   Subjekti
      
                   
               
               
                  Naziv
               
               
                  Podaci o identitetu
               
               
                  Razlozi
               
               
                  Datum uvrštavanja na popis
               
            
                  65.
               
               
                  Organisation for Technological Industries
                  (poznato također kao Technical Industries Corporation (TIC))
               
               
                  Adresa: PO Box 11037 Damask, Sirija
               
               
                  Društvo kći sirijskog Ministarstva obrane, koje je Vijeće uvrstilo na popis.
                  OTI sudjeluje u proizvodnji kemijskog oružja za sirijski režim.
                  Stoga je odgovorno za nasilnu represiju nad sirijskim stanovništvom.
                  Kao društvo kći Ministarstva obrane također je povezano sa subjektom koji je uvršten na popis.
               
               
                  7.3.2015.
               
            
                  66.
               
               
                  Syrian Company for Information Technology (SCIT)
               
               
                  Adresa: PO Box 11037 Damask, Sirija
               
               
                  Društvo kći poduzeća Organisation for Technological Industries (OTI) te time i sirijskog Ministarstva obrane koje je Vijeće uvrstilo na popis. Također surađuje sa Središnjom bankom Sirije koju je Vijeće uvrstilo na popis.
                  Kao društvo kći poduzeća OTI i Ministarstva obrane, poduzeće SCIT povezano je s tim subjektima koji su uvršteni na popis.
               
               
                  7.3.2015.
               
            
                  67.
               
               
                  Hamsho Trading
                  (poznato također kao Hamsho Group;Hmisho Trading Group; Hmisho Economic Group)
               
               
                  
                              Hamsho Building
                           
                        
                              31 Baghdad Street
                           
                        
                              Damask,
                           
                        
                              Sirija
                           
                        
               
                  Društvo kći poduzeća Hamsho International koje je Vijeće uvrstilo na popis.
                  Poduzeće Hamsho Trading kao takvo povezano je sa subjektom uvrštenim na popis, poduzećem Hamsho International.
                  Pruža podršku sirijskom režimu putem svojih društava kćeri, između ostalog poduzeća Syria Steel. Putem svojih društava kćeri povezano je sa skupinama poput prorežimskih paravojnih postrojbi Shabiha.
               
               
                  7.3.2015.
               
            
                  68.
               
               
                  Syria Steel SA
                  (poznato također kao Syria Steel Co; Syria Steel Rolling Mill; Hmisho Steel)
               
               
                  
                              Hamsho Building
                           
                        
                              31 Baghdad Street
                           
                        
                              Damask,
                           
                        
                              Sirija
                           
                        
               
                  Društvo kći poduzeća Hamsho Trading i time u konačnici društvo kći poduzeća Hamsho International, koje je Vijeće uvrstilo na popis. Poduzeće Syria Steel SA kao takvo povezano je sa subjektom uvrštenim na popis. Syria Steel također pruža podršku sirijskom režimu putem suradnje s paravojnim postrojbama Shabiha i putem proizvodnje naoružanja.
               
               
                  7.3.2015.
               
            
                  69.
               
               
                  Al Buroj Trading
                  (poznato također kao Borouj Trading Company)
               
               
                  
                              Hamsho Building
                           
                        
                              31 Baghdad Street
                           
                        
                              Damask,
                           
                        
                              Sirija
                           
                        
               
                  Društvo kći poduzeća Hamsho Trading i time u konačnici društvo kći poduzeća Hamsho International, koje je Vijeće uvrstilo na popis.
                  Poduzeće Al Buroj Trading kao takvo povezano je sa subjektom uvrštenim na popis, poduzećem Hamsho International.
               
               
                  7.3.2015.
               
            
                  70.
               
               
                  DK Group
                  (poznato također kao DK Group Sarl; DK Middle-East & Africa Regional Office)
               
               
                  Adrese: DK Middle-East & Africa Regional Office, Peres Lazaristes Center, No. 3, 5th Floor, Emir Bachir Street, Beirut Central District, Bachoura Sector, Bejrut, Libanon
                  
                              Azarieh Building – Block 03, 5th Floor
                           
                        
                              Azarieh Street – Solidere – Downtown, PO Box 11-503, Beijut, Libanon
                           
                        
               
                  Poduzeće DK Group opskrbljuje novim novčanicama Središnju banku Sirije.
                  Poduzeće DK Group stoga pruža podršku režimu. Zbog tog odnosa opskrbe također je povezano sa subjektom uvrštenim na popis, Središnjom bankom Sirije.
               
               
                  7.3.2015.